ช่วงนี้เป็นอาการที่อ่อนไหวง่ายมากๆ นิดๆก็ร้องไห้ มีเรื่องสะเทือนใจบ่อยด้วยช่วงนี้ ร้องไห้ทุกคืนเลยค่ะแต่ไม่ถึงขั้นฟูมฟาย แต่กลับกันอารมณ์มันก็ขึ้นๆลงๆ และความเครียดหนูเยอะมากเลยค่ะ ทั้งสอบมิดเทอม เรื่องทางครอบครัว อารมณ์หนูฉุนเฉียวง่ายมากด้วยค่ะ หนูควรจะทำยังไงดีคะ
สวัสดีค่ะ การร้องไห้นั้นเป็นการระบายความรู้สึกและอารมณ์เศร้าหรือเสียใจที่เกิดขึ้นได้ในคนปกติ แต่ถ้าร้องไห้บ่อยทุกวัน ทุกคืน หรือเรื่องที่มากระทบเป็นเพียงเรื่องเล็กน้อย ก็ร้องไห้ อาจจะเป็นจากบุคลิกภาพที่เป็นคนอ่อนไหวง่าย หรือเป็นโรคทางจิตเวชเช่นภาวะซึมเศร้า โรคซึมเศร้า หรือการเปลี่ยนแปลงทางอารมณ์ได้ถ้ายังมีอาการดังกล่าวมาบ่อยจนรบกวนการใช้ชีวิต พฤติกรรมการกินการนอนเปลี่ยนไป ทำอะไรที่เคยชอบทำก็ไม่สนุก ควรไปพบแพทย์เบื้องต้น ควรฝึกควบคุมอารมณ์ตัวเอง และหากิจกรรมอื่นๆที่ชอบทำเพื่อเบี่ยงเบนความสนใจจากเรื่องของอารมณ์ จะได้ไม่ฟุ้งซ่านและคิดมากจนเกินไปค่ะ